laion/Wikipedia-Exotic huggingface dataset:
גשר הסליל הכפול

גשר הסליל הכפול הוא גשר הולכי רגל מעל מסילות רכבת בעיר באר שבע. הגשר מקשר בין תחנת הרכבת באר שבע צפון (האוניברסיטה) לפארק גב ים נגב. הגשר תוכנן על ידי האדריכלים גידי וטל בר אוריין ומהנדסי הקונסטרוקציה רוקח אשכנזי מהנדסים, ונחנך ב-12 בינואר 2016. בספטמבר 2017 הוצג הגשר בכנס הבינלאומי של המגזין Bridge בברלין וזכה בפרס ראשון בקטגוריית המפתחים הגדולים (מעל 75 מטר). אורך הגשר 180 מטרים. הוא עשוי פלדה, מקורה לאורכו להצללה ולהגנה מפני גשמים. דפנותיו אטומות באופן חלקי באמצעות לוחות פח מחורר, כדי לאפשר זרימת אוויר וקשר עין עם הסביבה (בין השאר במבט על אנדרטת חטיבת הנגב). בשעות הלילה האורות בגשר נדלקים ומאירים את סביבתו באור חזק. קשתות הפלדה המצויות בצידי הגשר מזכירות את מבנה ה-DNA. הוצאות האחזקה השנתיות של הגשר הן מעל חצי מיליון שקלים חדשים. מדיה וקבצים בנושא גשר הסליל הכפול בוויקישיתוף כתבה על הגשר במגזין Bridge כתבה על הגשר במגזין Dezeen גשר באר שבע מתוך אתר Arcdaily מיכאל יעקובסון, עושה עיניים: הגשר לפארק הטכנולוגי בבאר שבע, באתר Xnet‏, 27 בנובמבר 2011 גשר באר שבע מתוך אתר בר אוריין אדריכלים תמונות הגשר באתר של רוקח אשכנזי מהנדסים. אוניברסיטת בן-גוריון בנגב - נחנך 'גשר הסליל הכפול' המחבר את פארק ההייטק לתחנת רכבת צפון (האוניברסיטה), באתר in.bgu.ac.il https://www.beer-sheva.muni.il/OpenData/Lists/Packages/CustomDispForm.aspx?ID=119
מטאל ג'אקט

מטאל ג'אקט (באנגלית: Full Metal Jacket) הוא סרט בבימויו ובהפקתו של סטנלי קובריק המבוסס על ספר מאת הסופר גוסטב האספורד הנקרא "The Short-Timers". כותרת הסרט באנגלית מתייחסת לסוג התחמושת המקובלת במרבית צבאות העולם שבה השתמש חיל הרגלים במלחמה – קליע בעל מעטפת מתכת. הסרט עוסק במלחמת וייטנאם מנקודת מבטם של חיילי המארינס האמריקאים, המוצגים כמכונות מלחמה מאומנות היטב בסדרת אימונים קשוחה, שנועדה להפוך נער צעיר ללוחם אימתני שלא ניתן לעוצרו בשום דרך. בחלקו הראשון עוסק הסרט בתקופת האימונים ובחלקו השני מתרחשת קפיצה בזמן אל לב המלחמה, שם מתמקדת העלילה בסיפורה של מחלקה אחת. קובריק מציג בסרטו את וייטנאם כעולם אחר עם חוקים משלו. הוא מתאר את המלחמה כמלאה בסתירות וממחיש את תחושת החיילים בשלילת שליטתם בסובב אותם, וביצריהם האפלים ביותר. החלק השני העוסק בהכשרת הלוחמים השפיע על צבאות רבים בעולם ואף הביא לשינויים בתקנות המותר והאסור החלים על מפקדי טירונים במארינס, המנועים מלהתייחס למשפחת החייל או להכותו. חלקו הראשון של הסרט, העוסק בהכשרת הטירונים, מעביר לצופה את האווירה הקשוחה והיחסים בין המפקד הארטמן לבין חייליו. את המפקד מגלם מפקד מארינס אמיתי לשעבר, רונלד לי ארמי, שבמקור היה אמור להדריך שחקן אחר כיצד לנהוג ובסופו של דבר, בעקבות התלהבות קובריק, שיחק את התפקיד בעצמו. לחלק מהטירונים קשה יותר ולחלק פחות, אך חייל אחד, לאונרד "גומר פייל" לורנס (וינסנט ד'אונופריו), מוגבל התנהלות מתקשה יותר מכולם ואף חווה התעללויות. בסיום הטירונות, ממש לאחר הצבתו לשירות, הוא חווה משבר נפשי חמור ובלילה לפני העזיבה יורה במפקד הרטמן ומתאבד. חלקו השני של הסרט, הארוך מביניהם, מובא מנקודת מבטו של סמל, ג'יי.טי. "ג'וקר" דייוויס, אחד מחייליו לשעבר של הארטמן, אותו מגלם מת'יו מודין. ג'וקר, כתב בעיתון הצבאי, משכנע את מפקדיו לרדת לשטח עם חברו הצלם הצבאי ולהתלוות למחלקת מארינס, שם נמצא חבר נוסף מההכשרה, "קאובוי". הסרט עוקב אחר הרפתקאות המחלקה בשטח האויב, בעיקר בעיר הואה. העלילה מתארת חללים שסופגת המחלקה וראיונות שנערכים עם הלוחמים בהם נחשפת השקפת עולמם, הזוועות, הדילמות, האלימות, ההומניות, האכזריות ושגרת החיים במלחמה. בסרט משתתף גם אדם בולדווין כמאגיסט המטורף של המחלקה. בנוסף למוזיקה המקורית שהולחנה עבור הסרט על ידי בתו של קובריק, ויויאן קובריק, הסרט מלווה במוזיקה משנות השישים ושנות השבעים. השיר המוכר ביותר המופיע בפס-קול הוא שירה של הזמרת ננסי סינטרה "These Boots Are Made For Walkin". בסיום הסרט, הצגת כתוביות הסיום מלווה בשירם של הרולינג סטונז "Paint It Black", שעם הזמן הפך להיות מזוהה עם מלחמת וייטנאם. מדיה וקבצים בנושא מטאל ג'אקט בוויקישיתוף "מטאל ג'אקט", במסד הנתונים הקולנועיים IMDb (באנגלית) "מטאל ג'אקט", באתר נטפליקס "מטאל ג'אקט", באתר AllMovie (באנגלית) "מטאל ג'אקט", באתר Rotten Tomatoes (באנגלית) "מטאל ג'אקט", באתר Box Office Mojo (באנגלית) "מטאל ג'אקט", באתר Metacritic (באנגלית) "מטאל ג'אקט", באתר אידיבי "מטאל ג'אקט", תסריט הסרט באתר Scripts.com (באנגלית) "מטאל ג'אקט", במסד הנתונים הקולנועיים KinoPoisk (ברוסית) רחל נאמן, ביקורת קולנוע - בומרנג 'מטאל ג'אקט' - חן; תל־אביב, כותרת ראשית, 28 באוקטובר 1987 נועם ניב, סערה בהוליווד, חדשות, 12 באוגוסט 1987
בית הנבחרים הצ'כי

בית הנבחרים הצ'כי (בצ'כית: Poslanecká sněmovna Parlamentu České republiky) הוא הבית התחתון בפרלמנט הצ'כי אשר מונה 200 נציגים ויושב בבירת צ'כיה - פראג. 200 הנציגים נבחרים אחת לארבע שנים על פי 14 מחוזות בחירה. כל אזרח צ'כי מגיל 21 ומעלה בעל זכות הצבעה זכאי להיבחר, מלבד תפקידים מסוימים המוזכרים בחוק. בעקבות הבחירות שנערכו באוקטובר 2021, המפלגה הגדולה בבית הנבחרים היא אנו 2011 (כן), שמונה 71 נציגים, אולם למרות היותה המפלגה הגדולה ביותר היא נמצאת באופוזיציה, ביחד עם SPD (חופש ודמוקרטיה ישירה) לה 20 נציגים. את הקואליציה מרכיבות המפלגות ODS (מפלגה אזרחית דמוקרטית) 34 נציגים ל- STN Political group Mayors and Independents (ראשי ערים ועצמאים) 33 נציגים; CSL-KDU (איחוד הנוצרים הדמוקרטים ומפלגת העם של צכוסלובקיה) עם 23 נציגים ל- TOP 09 (למעלה) יש 14 נציגים ול- Pirate Party (מפלגת הפיראטים - שודדי הים) 4 נציגים. כמו כן מכהן בבית נציג עצמאי התומך בקואליציה. הפרלמנט הצ'כי הסנאט הצ'כי בתי מחוקקים לפי מדינה מדיה וקבצים בנושא בית הנבחרים הצ'כי בוויקישיתוף אתר האינטרנט הרשמי של בית הנבחרים הצ'כי (בצ'כית) בית הנבחרים הצ'כי, ברשת החברתית אקס (טוויטר) Members by Parliamentary party groups, Chamber of Deputies Parliament of the Czech Republic
הפרלמנט של מלטה

הפרלמנט של מלטה (במלטזית: Parlament ta Malta) הוא הרשות המחוקקת באי מלטה. מקום משכנו בבירת המדינה, ולטה. הפרלמנט מכיל 67 נבחרים. הנבחרים נבחרים בבחירות מחוזיות מדי 5 שנים, ובנוי כבית מחוקקים חד-ביתי. הנציגים הם אלו שבוחרים מתוכם את ראש הממשלה ואת חברי הממשלה, שעליהם להיות חברי הפרלמנט. בנוסף על כך, הפרלמנט בוחר מדי 5 שנים את נשיא המדינה. בשנים 1921–1933 היה הפרלמנט בעל שני בתים - סנאט ואספה המחוקקת. אחוז ההצבעה לפרלמנט במלטה הוא מהגבוהים בעולם, ובדרך כלל עומד על למעלה מ - 90%. משנת 2018 נקבע בחוק, שזכות ההצבעה היא מגיל 16 שנה. במרץ 2022 נערכו בחירות לפרלמנט במלטה. אחוז ההצבעה עמד על כ - 86%, הנמוך ביותר ב - 60 השנים האחרונות. בבחירות אלו, יושם לראשונה חוק, שמטרתו לקדם מדיניות העדפה מתקנת לנשים בפרלמנט. לאור זאת, נוספו לפרלמנט עוד 12 נציגות, כך שכיום הפרלמנט מונה 79 נציגים. 44 נציגים למפלגת העבודה ו-35 נציגים למפלגה הלאומית. בבחירות 2022, נבחרה גב' Eve Borg Bonello בת ה - 18, מטעם המפלגה הלאומית. בכך היא הפכה, לנציגה הצעירה ביותר, בהיסטוריה של הפרלמנט במלטה. בפרלמנט פועלות שמונה ועדות קבועות. בשנים 1921–2015 שכן הפרלמנט בארמון הגראנד מאסטר. בשנת 2015 הוא עבר למשכנו החדש שנבנה עבורו ברחוב הרפובליקה, סמוך שער העיר ולטה. פקודות הקבע של מלטה קובעות את הקמתן של שמונה ועדות קבועות פרלמנטריות כדי לייעל את העבודה הפרלמנטרית ולהעצים את תפקידי הבדיקה של הפרלמנט. הוועדות הקבועות הן: ועדה קבועה לענייני בתים ועדה קבועה לפריווילגיות ועדה קבועה לחשבונות ציבור ועדה קבועה לענייני חוץ ואירופה ועדה קבועה לעניינים חברתיים ועדה קבועה לבחינת הצעות חוק ועדה קבועה לענייני משפחה ועדה קבועה לעניינים כלכליים ופיננסיים ועדות קבועות אחרות שהוקמו בחוקים אחרים כוללות: ועדה קבועה לתכנון סביבה ופיתוח ועדת חשבונות משרד הביקורת הלאומית ועדה קבועה למינויים ציבוריים הוועדה לתקנים בחיים הציבוריים ישנן גם ועדות נבחרות וועדות לא רשמיות. סנאט מלטה הקבינט של מלטה ממשלת מלטה ראש ממשלת מלטה נשיא מלטה בתי מחוקקים לפי מדינה מדיה וקבצים בנושא הפרלמנט של מלטה בוויקישיתוף אתר האינטרנט הרשמי של הפרלמנט של מלטה (באנגלית) העמוד הרשמי
מנדלבליט

מנדלבליט (בכתיב לועזי: Mandelblit) הוא שם משפחה שמקורו בגרמנית ומשמעותו היא "פריחת השקד" האם התכוונתם ל... אביחי מנדלבליט – לשעבר היועץ המשפטי לממשלה, מזכיר הממשלה והפרקליט הצבאי הראשי יצחק מנדלבליט – מאבות התעשייה בישראל קובי מנדלבליט – קצין צה"ל בדרגת תת-אלוף
הפרלמנט של רומניה

הפרלמנט של רומניה (ברומנית: Parlamentul României) הוא הרשות המחוקקת ברומניה. הוא מורכב משני בתים: הבית העליון - סנאט ובו 168 חברים. הבית התחתון - בית הנבחרים ובו 398 חברים. בשנת 2009 התקיים משאל עם ובו נבדק האם להפוך את הפרלמנט לבית מחוקקים חד-ביתי ובו 300 חברים. למרות המשאל עבר, הוא לא היה מחייב, ולכן המצב נשאר על כנו עד היום. ההיסטוריה הפרלמנטרית ברומניה מתחילה בפרלמנט הראשון שנוסד במאי 1831 בוולאכיה בדרום רומניה. באמצע המאה חלו תהליכי מודרניזציה והוקם פרלמנט רשמי בעל שני בתים. הפרלמנט הוא זה שהחליט על עצמאות רומניה בשנת 1878. בפברואר 1938 קרול השני, מלך רומניה חיזק מאוד את מעמדו האישי כמונרך הלאומי, ובכך החליש מאוד את כוחו של הפרלמנט. פעילותו של הפרלמנט הושעתה בשנת 1940 ופעילותו חודשה באוגוסט 1944 כגוף חד ביתי. לאחר קבלת החוקה בשנת 1948 הפרלמנט היה למעשה כפוף לכוחה של המפלגה הקומוניסטית הרומנית ונשא את השם "האספה הלאומית הגדולה של רומניה" שהתקיימה עד דצמבר 1989. לאחר סתיו העמים בשנת 1989 והמהפכה הלאומית שהתרחשה באותה השנה, הפך הפרלמנט שוב לגוף דמוקרטי שחיזק את עיקרון זכויות האדם והפרדת הרשויות וחזר להיות בעל שני בתים. במהלך השנים שלאחר מכן, הפרלמנט הוביל מדיניות חברתית של הפרטה ודמוקרטיזציה. מדיה וקבצים בנושא הפרלמנט של רומניה בוויקישיתוף אתר האינטרנט הרשמי של הפרלמנט של רומניה (ברומנית, בצרפתית ובאנגלית)
LHS 288

LHS 288 הוא ננס אדום הנמצא בקבוצת הכוכבים שדרית במרחק של 15.6 שנות אור מכדור הארץ. עם בהירות נראית מדרגה 13.92, הכוכב עמום מכדי שיהיה ניתן לראותו בעין בלתי מזוינת. מחקרים שנעשו על הכוכב בתקופה האחרונה מציעים שישנו כוכב לכת חוץ שמשי בעל מסה זהה לזו של צדק אשר מקיף את LHS 288. LHS 288, בבסיס הנתונים SIMBAD לגרמי שמיים אסטרונומיים VizieR: LHS 288, LHS Catalogue, 2nd Edition (Luyten 1979) ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.
NGC 3842

NGC 3842 היא גלקסיה אליפטית אשר נמצאת במרחק של כ-280 מיליון שנות אור מכדור הארץ בקבוצת הכוכבים אריה. הגלקסיה התגלתה על ידי האסטרונום הבריטי ווילאם הרשל. ישנן ראיות אשר מראות כי הגלקסיה מכילה חור שחור בעל מסה של 9.7 מיליארד מסות שמש, אחד החורים השחורים הכבדים ביותר הידועים לאדם. מדיה וקבצים בנושא NGC 3842 בוויקישיתוף NGC 3842, בבסיס הנתונים SIMBAD לגרמי שמיים אסטרונומיים SIMBAD: NGC 3842 NED: NGC 3842 N. J. McConnell, C.P. Ma, K. Gebhardt, S. A. Wright, J. D. Murphy, T. R. Lauer, J. R. Graham & D. O. Richstone: Two ten-billion-solar-mass black holes at the centres of giant elliptical galaxies, Nature 480, p. 215–218, 08 December 2011 ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.
הסנאט של רומניה

הסנאט של רומניה (ברומנית: Senatul României) הוא הבית העליון בפרלמנט של רומניה. הוא מונה 176 נציגים (לאחר הבחירות שנערכו בנובמבר 2012), הנבחרים בהצבעה עממית ישירה ב-43 מחוזות בחירה. מקום משכנו של הסנאט בארמון הפרלמנט בבירת רומניה, בוקרשט. ההיסטוריה הפרלמנטרית ברומניה מתחילה בפרלמנט הראשון שנוסד במאי 1831 בוולאכיה בדרום רומניה.  בשנת 1858 נוצר הפרלמנט הרומני ובשנת 1864 נוצר הסנאט. החוקה הרומנית שהתקבלה בשנת 1923 חיזקה את כוחו של הסנאט והכפיפה אליו גופים רבים במדינה. בשנת 1938 התחולל משבר פוליטי חריף אשר בסופו חיזק המלך קרול השני את כוחו כמונרך והסיר סמכויות רבות של הפרלמנט, עד כדי כך שרבים מחברי הסנאט מונו על ידי המלך. בשנים 1940–1944 הפרלמנט כולו לא פעל, אבל כשחזר לפעילות, תחת הנוכחות הצבאית הסובייטית, הוא איבד את כוחו הממשי והפך לכפוף לשלטון המפלגה הקומוניסטית הרומנית. תוך כדי כך בוטל מוסד הסנאט בשנת 1946. עם המהפכה הלאומית בשנת 1989 במסגרת סתיו העמים, חזרה הדמוקרטיה לרומניה. הפרלמנט חזר להיות חופשי וחולק שוב לשני בתים, ובכך שב הסנאט לפעילות. מדיה וקבצים בנושא הסנאט של רומניה בוויקישיתוף אתר האינטרנט הרשמי של הסנאט של רומניה (ברומנית ובאנגלית)
בית הנבחרים של רומניה

בית הנבחרים של רומניה (ברומנית: Camera Deputaților) הוא הבית התחתון בפרלמנט של רומניה אשר מכיל 412 נציגים שנבחרים בבחירות דמוקרטיות מדי ארבע שנים (נכון לבחירות האחרונות שנערכו בנובמבר 2016). מתוך 329 הנציגים, 330 נבחרים במחוזות בחירה, כאשר כל מחוז בוחר נציג אחד, והשאר בבחירות ארציות יחסיות. הבחירות הבאות אמורות להתקיים בנובמבר 2020. בפרלמנט ישנן כ־26 ועדות שונות שעוסקות במגוון נושאים ציבוריים. ההצהרה הבאה אומצה על ידי לשכת הצירים והסנאט בישיבתם המשותפת ב־23 בנובמבר 2006: אנו, חברי הפרלמנט הרומני, נשבענו בעת כניסתנו לתפקיד כדי להגן על הדמוקרטיה, על זכויות היסוד והחירויות של האזרחים. אנו מגנים בפומבי ובלי שום מילואים את האלימות כלפי נשים, כולל האלימות המשפחתית. סוג אלימות זה אינו מכיר גבולות גאוגרפיים או אתניים ויכול להתרחש בכל סוג של קשר משפחתי ובכל סביבה חברתית. האלימות נגד נשים כרוכה בעלויות עצומות עבור החברה: אלה הנובעים מעליית הוצאות הטיפול הרפואי, הוצאות ההגנה, הוצאות מערכת המשפט והמשטרה והוצאות השירות הסוציאלי; עלות פרטנית הנתמכת על ידי נשים שהן קורבנות לאלימות מסוג זה, באמצעות התעללות בשלמותן הגופנית ובכבודן כבני אדם; אלה הנוגעים לילדים, קורבנות ביטחונות לאלימות מסוג זה. אנו משוכנעים כי ההצלחה במאבק באלימות כלפי נשים, כולל האלימות המשפחתית, מסייעת בבניית חברה בה כיבוד זכויות וחירויות יסוד של כל האזרחים, נשים וגברים כאחד. אנו, חברי הסנאט ולשכת הצירים, נציגי העם הנבחרים, מאשרים כי המאבק למניעה ולמאבק באלימות נגד נשים הוא בראש סדר העדיפויות של סדר היום העובד שלנו, הן בגוף המחוקק והן בתחום. בבחירות הבחירות שלנו. הפרלמנט של רומניה תומך ותורם בכל האמצעים הקיימים לביצועים הטובים של הקמפיין למאבק באלימות נגד נשים, כולל האלימות המשפחתית שיזמה מועצת אירופה, שתושק במדריד ב־27 בנובמבר 2006. המפלגה הגדולה בבית היא המפלגה הסוציאל־דמוקרטית. בית הנבחרים שוכן בארמון הפרלמנט שבבירת המדינה – בוקרשט. מדיה וקבצים בנושא בית הנבחרים של רומניה בוויקישיתוף אתר האינטרנט הרשמי של בית הנבחרים של רומניה (ברומנית, באנגלית ובצרפתית) PARLIAMENT OF ROMANIA CHAMBER OF DEPUTIES SENATE DECLARATION, www.coe.int
אוהל

המונח "אהל" מפנה לכאן. לערך העוסק בסוג צמח חד-שנתי, ראו אהל (סוג). אוהל הוא מבנה מגורים ארעי המורכב מיריעות בד, ברזנט, קנבס או חומרים אחרים המונחים ומתוחים על מסגרת של מוטות. בדרך כלל קל להרכיב ("להקים") ולפרק אוהלים, והם ניתנים לנשיאה ולהעברה קלה ממקום למקום. אוהל מחובר לקרקע בעזרת יתדות וחבלים. אוהלים מודרניים מכילים גם חומרים מעכבי בעירה וזמינים בגדלים שונים - החל מאוהל ליחיד וכלה באוהלי קרקס. הראשונים להשתמש באוהלים היו נוודים, כדוגמת הבדווים. היום הם משמשים גם נופשים ("קמפינג"). טיפי הוא אוהל בצורת חרוט, עשוי עור של ביזון, אשר היו מכינים האינדיאנים. השימוש באוהלים נפוץ גם בצבאות שונים, הן לצורך מגורים זמניים של כוחות ניידים, והן למחנות צבא ארעיים. בצבאות נעשה שימוש בגדלים שונים של אוהלים, החל מאוהלי סיירים שניתן לשאתם על הגב, שמיועדים לחייל אחד או שניים, וכלה באוהלים גדולים שמיועדים לעשרות חיילים, ושניתן לשים בהם מתקנים שונים כגון תאורה וחימום, להשתמש בהם כמחסנים, משרדים, בית חולים שדה או כמטבח. צבאות שונים גם עושים שימוש באוהל אב"כ לצורכי אימונים. שימוש אזרחי באוהלים נעשה לצורך מחנאות כמו מחנה קיץ. כמו כן, הקרקס לרוב מציג את מופעי הבידור שלו בתוך אוהל. אוהלים יכולים לשמש כפתרון זמני עבור חסרי בית ובשכונת מצוקה. כמו כן מקובל להשתמש באוהלים לצורך ניחום אבלים בזמן השבעה. בשפה העברית ישנם מספר ביטויים המשתמשים במילה "אוהל". איש לאוהלו - כל אדם למקומו. יושב אוהל - אדם המתכנס בביתו ואינו מרבה להתרועע בחברה. יושב אוהל ומקנה - אדם המגדל צאן ובקר. בדת היהודית ישנה התייחסות להלכות בנושא האוהל. כמו כן נעשה שימוש במילה אוהל בהקשרים דתיים כמו שמות של בתי כנסת וביטויים שונים- "אוהל שם", "אוהלה של תורה" וכו'. תנועות ומאבקים חברתיים עושים שימוש באוהלים. לדוגמה: תנועת האוהלים, מחאת האוהלים. שק שינה אוהל סיירים אוהל מועד אוהל (קבר) סוכה (מבנה) אוהל הדוד תום אהל, באתר הספרייה הווירטואלית של מטח אוהל, באתר אנציקלופדיה בריטניקה (באנגלית) אהלים, דף שער בספרייה הלאומית ערך זה הוא קצרמר בנושא טקסטיל. אתם מוזמנים לתרום לוויקיפדיה ולהרחיב אותו.
שירות בטיחות

שירות בטיחות (באנגלית: Safety Service) או בכינוי הנפוץ "שירות בטיחות החיים" (Safety-of-life Service), על פי סעיף 1.59 של תקנות הרדיו (RR) של איגוד התקשורת הבינלאומי (ITU) מוגדר כשירות תקשורת מבוסס רדיו המשמש באופן קבוע או זמני לשמירה על חיי אדם ועל רכוש. תקינות רבות מתייחסות למערכת המוגדרת כ"שירות בטיחות החיים" כמערכת אשר יש, ככל שניתן, להימנע מפגיעה במתן השרות שלהן, גם במחיר כבד, כגון הוצאה כספית נוספת בהליך פיתוח המערכות כדי שלא יפגעו בשירותי בטיחות הפועלים בחפיפה אליהם. דוגמה לכך היא השאיפה להימנעות משימוש בתחומי תדרים הנמצאים בשימוש שירותי בטיחות החיים. מספר דוגמאות אופייניות של שירותי בטיחות הן: שירות Aeronautical mobile (סעיף 1.32) שירות Aeronautical mobile‏ (R)° (סעיף 1.33) שירות Aeronautical mobile-satellite (סעיף 1.35) שירות Aeronautical mobile-satellite‏ (R)° (סעיף 1.36) שירות Radionavigation (סעיף 1.42) שירות Radionavigation-satellite (סעיף 1.43) שירות Maritime radionavigation (סעיף 1.44) איגוד התקשורת הבינלאומי (ITU) שירות Safety-of-life של EGNOS, באתר Navipedia International Convention for the Safety of Life at Sea ‏(SOLAS), באתר ארגון הימאות הבינלאומי ITU Radio Regulations, Section IV. במקור: "A radiocommunication service used permanently or temporarily for the safeguarding of human life and property." (R)°=קיצור של "Route Flights"
קינגסטון (אונטריו)

קינגסטון (באנגלית: Kingston) היא עיר במזרח אונטריו שבקנדה, בקצה מזרחי של ימת אונטריו ובתחילת הנהר סנט לורנס. העיר שוכנת באמצע הדרך שבין טורונטו למונטריאול. לעיתים העיר מכונה "עיר אבן הגיר" (Limestone City) משום שזהו סלע נפוץ בבניינים העתיקים העיר. ישנן עדויות ארכאולוגיות לחיים באזור עוד מלפני אלפי שנים. במהלך המאה ה-17 התיישבו הצרפתים באזור ויצרו רשת סחר רחבה בכל אמריקה הצפונית. סמואל דה שמפלן אף ביקר במקום בשנת 1615. על מנת לבסס את רשת סחר הפרוות באזור ימת אונטריו, הצרפתים הקימו תחנת סחר בקינגסטון בשנת 1673. בשנת 1758, במהלך מלחמת שבע השנים הבריטים כבשו את העיירה מידי הצרפתים ונתנו לה את שמה הנוכחי, "עיר המלך", לכבוד ג'ורג' השלישי, מלך הממלכה המאוחדת. כעבור כמעט 20 שנה, בזמן מלחמת העצמאות של ארצות הברית, התיישבו במקום פליטים הנאמנים לבריטניה. בשנת 1846 הוכרזה קינגסטון לעיר. במהלך השנים שלאחר מכן, היא התרחבה מאוד ונהפכה לעיר מרכזית ולנמל סחר חשוב. בשנת 1876 נוסדה בעיר המכללה המלכותית הצבאית של קנדה. ראש ממשלת קנדה הראשון, ג'ון אלכסנדר מקדונלד גר בעיר, מעונו (Bellevue House) עבר שימור ומוצג לתיירים. במהלך המאה ה-20 העיר גדלה מאוד וסיפחה אליה אדמות רבות. נכון לשנת 2011, אוכלוסיית העיר מונה כ-123 אלף בני אדם, ובמטרופולין שלה מתגוררים כ-160 אלף. היחס המגדרי הוא 48.7% גברים ו-51.3% נשים. 90.8% מאוכלוסיית העיר הם לבנים. המיעוטים הגדולים הם סינים (2.1%), ודרום אסייתים (1.5%). לפי מפקד שנערך בשנת 2011, שני שלישים מהאוכלוסייה הם נוצרים. הזרם הנוצרי הגדול ביותר הוא הזרם הקתולי, שבו מאמינים כ-28% מאוכלוסיית העיר. בעיר יש כ-1.5% מוסלמים, 0.7% יהודים, וכ-0.4% הינדים. 29.8% מכלל האוכלוסייה הזדהו כלא-דתיים. מדיה וקבצים בנושא קינגסטון בוויקישיתוף אתר האינטרנט הרשמי של קינגסטון קינגסטון, באתר אנציקלופדיה בריטניקה (באנגלית) פרופיל מפקד אוכלוסין למטרופולין קינגסטון, סטטיסטיקס קנדה.
האספה הלאומית של קוריאה הדרומית

האספה הלאומית של הרפובליקה של קוריאה, היא הרשות המחוקקת הלאומית של דרום קוריאה. על פי חוק הבחירות משנת 2019, באספה יושבים 300 חברים, מתוכם 253 נבחרים על ידי הציבור במחוזות בחירה חד-נציגיים, ואילו 47 המושבים הנותרים מוקצים לייצוג יחסי. האספה הלאומית מכהנת 4 שנים. על פי חוקת הרפובליקה של קוריאה, על האספה הלאומית להיות בת 200 חברים לפחות. על פי חוק, על מועמדים לאספה הלאומית להיות בני שלושים לכל הפחות ולשהות בקוריאה הדרומית במשך 5 שנים רצופות, על פי החוקה, הנשיא לא יכול לפזר את האספה. החוקה קובעת כי האספה תנוהל על ידי יושב ראש ושני סגנים, האחראים לזרז את הליך החקיקה. יושב הראש והסגנים נבחרים בהצבעה חשאית על ידי חברי האספה, ותקופת כהונתם מוגבלת לשנתיים. יושב הראש אינו תלוי בהשתייכות מפלגתית. יושב הראש והסגנים אינם רשאים לכהן כחברי ממשלה. סיעות בנות 20 חברים לפחות חברות בקבוצות המשא ומתן של האספה, וזכאיות למגוון זכויות שנשללות ממסיעות קטנות יותר. אלו כוללות סכום גדול יותר של מימון ממשלתי והשתתפות בכינוסי מנהיגי הסיעות, בהן נקבע סדר היום החקיקתי של האספה. על מנת להציע הצעת חוק, על חבר האספה להגישה ליושב הראש בצירוף חתימתם של לפחות עשרה חברים נוספים באספה. הצעת החוק נערכת באחת מוועדות האספה, כדי להבטיח שהצעת החוק תנוסח בשפה נכונה ושיטתית. לאחר מכן מובאת הצעת החוק לדיון במליאת האספה הלאומית, וזאת מקבלת או דוחה את הצעת החוק. לאספה הלאומית 16 ועדות קבועות, שעורכות הצעות חוק ומבצעות תפקידים אחרים שמוטלים עליהן בחוק. מאז כניסתו לתוקף של חוק הבחירות של מרץ 1988 נבחרת האספה כל ארבע שנים באמצעות מערכת חברים משלימים, כלומר, חלק מהחברים נבחרים במחוזות בחירה, ואילו אחרים נבחרים בבחירות ארציות. נכון לשנת 2021, 253 חברים מייצגים מחוזות בחירה, ואילו 47 נבחרים בבחירות כלל ארציות. לכל אזרחים מעל גיל 19 יש זכות בחירה. בניגוד לבחירות לאספה הלאומית, הבחירות לנשיאות מתרחשות אחת לחמש שנים, והדבר מוביל למקרים תכופים של שלטון המיעוט וקיפאון חקיקתי. בתי מחוקקים לפי מדינה מדיה וקבצים בנושא האספה הלאומית של קוריאה הדרומית בוויקישיתוף אתר האינטרנט הרשמי של האספה הלאומית של קוריאה הדרומית (בקוריאנית ובאנגלית) האספה הלאומית של קוריאה הדרומית, ברשת החברתית פייסבוק האספה הלאומית של קוריאה הדרומית, ברשת החברתית אקס (טוויטר) האספה הלאומית של קוריאה הדרומית, סרטונים בערוץ היוטיוב "National Assembly passes electoral reform bill" The Korea Herald, 27 December 2019 מתוך ה-47, 17 נבחרים בהצבעה למפלגות ללא תלות בתוצאות הבחירה בנציגי המחוזות (parallel voting) והיתר מוקצים למפלגות תוך התייחסות להצבעה לנציגי המחוזות במטרה ליצור ייצוג פרופורציונלי יותר (Additional member system או mixed-member proportional representation).
בא נב דג'ד

בא-נב-דג'ד הוא אל מהמיתולוגיה המצרית בהתגלמות אייל. בא-נב-דג'ד קשור לאל השמש רע ולפוריות. עיקר הפולחן של בא-נד-דג'ד היה בעיר מנדס שבדלתה של הנילוס במצרים העתיקה. בא-נב-דג'ד הופיע בסיפורי המאבקים בין הורוס וסת- שם מצוין כי הוא נמצא בדרום מצרים ומהווה את משכנו של ח'נום. בא-נב-דג'ד מקושר גם אל האל המצרי ח'נום, ופעמים רבות הם הופיעו כאל אחד. מדיה וקבצים בנושא בא נב דג'ד בוויקישיתוף שלומית ישראלי, המיתולוגיה המצרית, מפה, 2005, עמ' 213
קרלוס סאבדרה לאמאס

קרלוס סאבדרה לאמאס (בספרדית: Carlos Saavedra Lamas;‏ 1 בנובמבר 1878 – 5 במאי 1959) היה פוליטיקאי ומשפטן ארגנטינאי, והלטינו-אמריקאי הראשון שזכה בפרס נובל לשלום, בשנת 1936. נודע במיוחד כשר החוץ של ארגנטינה וכפרופסור במשפטים שהיה מומחה בדיני עבודה ובמשפט בינלאומי. נולד בבואנוס איירס. קיבל דוקטורט בהצטיינות יתרה משפטים מאוניברסיטת בואנוס איירס בשנת 1903. לאחר מכן נסע לפריז. שם נהפך לפרופסור והחל לעסוק בהוראה, קריירה שנשכה למעלה מ-40 שנה. חזר לארגנטינה וחנך באוניברסיטה בבירה קורסים במשפטים ובסוציולוגיה. לבסוף נהפך לנשיא באוניברסיטה. נחשב למסור מאוד בענייני דיני עבודה. באותן השנים החל את הקריירה הפוליטית שלו. בשנת 1907 התמנה למנהל עיריית בואנוס איירס ושנה לאחר מכן נבחר לפרלמנט. בשנים 1907–1908 היחסים הארגנטינאים עם איטליה עלו על השרטון, ולאמאס פתר את המשבר כיועץ לא רשמי. בשנת 1915 התמנה לשר המשפטים והחינוך וקידם רפורמות רבות. בשנת 1932 מונה לשר החוץ, והחזיק בתפקיד זה במשך שש שנים. במהלך כהונתו לאמאס נחשב לדמות מאוד דומיננטי ביבשת, נכח במפגשים בינלאומיים רבים והכניס את מדינתו לחבר הלאומים ואף נבחר לנשיא הארגון בשנת 1936. בשנת 1935 ניהל מגעים בין בוליביה לפרגוואי על מנת לסיים את מלחמת הצ'אקו, והצליח במשימתו. בשנת 1938 עזב את משרד החוץ וחזר לאקדמיה. נפטר בגיל 80 בשנת 1959 משטף דם פנימי במוח. מדיה וקבצים בנושא קרלוס סאבדרה לאמאס בוויקישיתוף קרלוס סאבדרה לאמאס, באתר פרס נובל (באנגלית) קרלוס סאבדרה לאמאס, באתר "Find a Grave" (באנגלית) קרלוס סאבדרה לאמאס, באתר אנציקלופדיה בריטניקה (באנגלית)
איזוהידרי

צמח איזוהידרי הוא צמח אשר חש את תכולת המים בעלה, ומסוגל לבצע פעולה של סגירת פיוניות, אשר מונעת איבוד מים, או לבצע פעולה שנועדה להגדיל את שטף המים מן הקרקע. לצמח איזוהידרי יתרונות רבים, כגון הקטנת סכנת ההתייבשות והגדלת השרידות, לעיתים על חשבון יצרנות. דוגמאות לצמחים בעלי התנהגות איזוהידירית: זית, גפן. התנהגות איזוהידרית היא דרך לתאר את התנהגות משטר המים של הצמח. אם נסתכל על הצמח כמיכל מים, נראה כי עם אור ראשון, הצמח פותח פיוניות ומתקבל שטף מים החוצה, בצורה גזית. כעת, על הצמח לדאוג למאזן המים הדרוש להישרדותו, בעזרת הכנסת מים פנימה. לכן ניתן לומר כי צמחים איזוהידרים סוגרים פיוניות בתכולת מים גבוהה יותר, ומצליחים לפי כך לשמור על פוטנציאל מים קבוע בעלה. לדוגמה- צמח התירס. צמחים בעלי התנהגות איזוהידרית חשים את תכולת המים של העלה, וכאשר מורגש איבוד המים מגיבים בסגירת פיוניות או בעזרת הגדלת השטף מן הקרקע פנימה. לעיתים התנהגות זו, על אף שהיא מועילה לשרידות הצמח פגועת ביכולת היצרנית שלו. חשוב לציין כי צמח מסוגל לאבד עד 40% מתכולת המים שלו ולהישאר ללא פגע. התנהגות איזוהידרית היא התנהגות זהירה-הצמח מבצע פעולות הגורמות לו להפסיק להיות יצרני, ולהגדיל את יכולת ההישרדות. מנגד ישנם צמחים בעלי התנהגות אנאיזוהידרית אשר אינם מגיבים לאיבוד המים בסגירת פיוניות, וממשיכים לייצר סוכרים תוך לקיחת סיכון הישרדותי. קיים יתרון בהתנהגות הצמח האנאיזוהידרית והיא הקטנת הסיכון לאמבוליזם (בועות אוויר בצינורות ההובלה). לדוגמה, לצמח החמניה התנהגות אנאיזוהידרית וכן עץ הזית אשר משנה את התנהגותו לאנאיזוהידרי על מנת לתמוך בפירות העץ. מחקר שנכתב בנושא על צמח הגפן וניהול של משטר המים (אורכב 09.10.2013 בארכיון Wayback Machine) מאמר ספרות מקצועי בנושא מאת ניוטון מצגת המתארת את תהליך ניהול משק המים והגורמים המשפיעים(הקישור אינו פעיל) מאמר(הקישור אינו פעיל) מאמר(הקישור אינו פעיל) מאמר ספרות מקצועי בנושא משק המים מאמר מאמר(הקישור אינו פעיל)